Brand i tag på klubhus skal granskes af politiet.

Torsdag aften fik Nordjyllands Politi en anmeldelse om brand i et klubhus i en skydeklub på Aalborgvej ved Nibe. Der var gået ild i taget, som bestod af en slags græstørv. Da politiet nåede frem havde anmelderne selv fået slukket flammerne med et brandtæppe, før branden nåede at forvolde skade. Sagen stopper dog ikke her. - Sådan en brand opstår jo ikke bare, så vi vil kigge nærmere på, hvordan den pludselig kunne opstå, siger vagtchef hos Nordjyllands Politi, Frank Liltorp. Det er altså uvist, om nogen står bag en bevist brandstiftelse - eller om branden kan være opstået  for eksempel på grund af gløder fra en cigaret.